IZVOD IZ ZAPISNIKA

s XVI. sjednice Školskog odbora Osnovne škole Zlatar Bistrica

održane 1.9.2022.g.

Prisutni: Jasenka Kuljak, Danijela Čiček Haban, Ivan Kuntić, Željko Špoljar, Mateja Trčak,

Odsutni: Davor Sugnetić, Marina Dinjar (ispričali se)

Ostali prisutni: Jasna Kokot Pelko, ravnateljica

Predsjednica pozdravlja prisutne, konstatira kvorum i predlaže sljedeći dnevni red:

1. Prihvaćanje zapisnika s XV. sjednice Školskoga odbora

2. Izvješće o radu ŠSD Vihor za šk. god. 2021./2022.

3. Godišnji plan i program rada ŠSD Vihor za šk. god. 2022./2023.

4. Donošenje Odluke o cijeni obroka u školskoj kuhinji

5. Suglasnost za zapošljavanje pomoćnice u nastavi

6. Razno

**Ad 1.) Prihvaćanje zapisnika s XV. sjednice Školskoga odbora**

Predsjednica je pročitala zapisnik s prethodne sjednice. Zapisnik je jednoglasno usvojen.

**Ad 2.) Izvješće o radu ŠSD Vihor za šk. god. 2021./2022.**

Predsjednica Školskog odbora pročitala je Izvješće o radu ŠSD Vihor za šk. god. 2021./2022. koji su članovi Školskog odbora dobili elektroničkom poštom, a čini sastavni dio ovog zapisnika.

Izvješće o radu ŠSD Vihor za šk. god. 2021./2022. jednoglasno je usvojeno.

**Ad 3.) Godišnji plan i program rada ŠSD Vihor za šk. god. 2022./2023.**

Predsjednica Školskog odbora upoznala je prisutne s Godišnjim planom i programom rada ŠSD Vihor za šk. god. 2022./2023. koji su članovi Školskog odbora dobili elektroničkom poštom, a čini sastavni dio ovog zapisnika.

Godišnji plan i program rada ŠSD Vihor za šk. god. 2022./2023. jednoglasno je usvojen.

**Ad 4.) Donošenje Odluke o cijeni obroka u školskoj kuhinji**

Obzirom na povećanje cijena namirnica ravnateljica predlaže povećanje cijene obroka u školskoj kuhinji s 5,50 kn na 6,50 kn za 1. polugodište odnosno do 31.12.2022.

Na kraju prvog polugodišta napravit će se analiza prihoda i rashoda i formirati cijena obroka za drugo polugodište.

Članovi Školskog odbora jednoglasno su donijeli Odluku o cijeni obroka u školskoj kuhinji 6,50 kn za 1. polugodište odnosno do 31.12.2022.

**Ad 5.) .) Suglasnost za zapošljavanje pomoćnice u nastavi**

Ravnateljica je upoznala prisutne da je temeljem natječaja izabrana Monika Kruhak koja je i prošle šk. god. bila PUN učeniku Martinu Hanžeku.

Ravnateljica traži suglasnost za zapošljavanje pomoćnice u nastavi Monike Kruhak na određeno radno vrijeme od 5.9.2022. do 21.6.2023. godine na 30 sati tjedno. Ravnateljica je upoznala prisutne da Krapinsko zagorska županija preko projekta Baltazar 6 financira 22 sata tjedno, a 8 sati sufinancira 50% KZŽ, a 50% Općina Zlatar Bistrica za što imamo potrebne suglasnosti.

Školski odbor je jednoglasno dao suglasnost za zapošljavanje Monike Kruhak na radno mjesto pomoćnice u nastavi na određeno vrijeme od 5.9.2022. do 21.6.2023. godine na 30 sati tjedno.

**Ad 6.) Razno**

Ravnateljica je upoznala prisutne i obrazložila raspored rada, raspored zvonjenja te izjavila da smo ugasili rasvjetu na školskoj sportskoj dvorani po noći radi štednje energije.

Također je upoznala prisutne s projektima u kojima sudjelujemo i u ovoj šk. god, a to su: Baltazar 6 (osiguravanje PUN za učenike s teškoćama u razvoju), Školska shema (osiguravanje voća, povrća i mlijeka za učenike od 1. do 8. razreda), Zalogajček 7 (osiguravanje školske prehrane za djecu u riziku od siromaštva).

Vijeće roditelja je na sjednici 31. kolovoza 2022. g. donijelo odluku o prihvaćanju ponude Croatia osiguranja 50,00 kn za osiguranje učenika od posljedica nesretnog slučaja.

Daljnjih pitanja i prijedloga nije bilo.

Sjednica ŠO završena je u 18.30 sati.

Zapisničarka Predsjednica ŠO

Jasna Kokot Pelko Jasenka Kuljak